**โครงการอบรมคุณธรรม จริยธรรม ในการทำงานสู่ความสำเร็จ ของพนักงาน เจ้าหน้าที่**

**เทศบาลตำบลเขาหัวช้าง ประจำปีงบประมาณ พ.ศ.2565**

**อำเภอตะโหมด จังหวัดพัทลุง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. **หลักการและเหตุผล**

บุคลากรหรือทรัพยากรบุคคลในองค์กรเป็นรากฐานสำคัญยิ่งในการพัฒนาและขับเคลื่อนองค์กร ไปสู่ความสำเร็จ ทั้งด้านคุณภาพ ประสิทธิภาพและประสิทธิผล องค์กรนั้นๆ ย่อมประสบความสำเร็จ มีความเจริญก้าวหน้าต่อไป ทั้งนี้ขึ้นอยู่กับ บุคลากรที่มีคุณภาพสูง มีความรู้ความสามารถ มีทักษะต่าง ๆ ในการปฏิบัติงาน มีประสบการณ์มีความรู้และเข้าใจงานเป็นอย่างดี เมื่อได้รับบทบาทให้กระทำหน้าที่ใด ๆ แล้ว ย่อมสามารถแสดงบทบาทนั้น ๆ ได้อย่างถูกต้อง และเหมาะสมเสมอ ในทางตรงกันข้ามหากบุคลากรในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จำเป็นในการทำงาน ย่อมทำให้องค์กรนั้นๆ ด้อยพัฒนาหรือเจริญก้าวหน้าได้อย่างล่าช้า นอกจากบุคลากรที่มีความรู้ ความสามารถ มีทักษะ และประสบการณ์การทำงานสูงแล้ว ต้องมีคุณธรรม จริยธรรมในการป้องกันการทุจริต มีจรรยาบรรณ ค่านิยม บุคลิกภาพ หรือคุณลักษณะอันพึงประสงค์ เป็นตัวชี้นำทางในการปฏิบัติงานตามตำแหน่ง หน้าที่และบทบาทแห่งตนเอง บุคลากรที่ปฏิบัติหน้าที่ โดยยึดมั่นในหลักคุณธรรม จริยธรรม มีจิตสำนึกที่ดี มีความซื่อสัตย์ สุจริต มีความรับผิดชอบ ตั้งใจทำงานด้วย ความทุ่มเท เสียสละ มีความเมตตา กรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือ รักษาผลประโยชน์ของประชาชนและประเทศชาติแล้ว ย่อมนำพาองค์กร หรือหน่วยงานมุ่งไปสู่ความเจริญก้าวหน้ามากยิ่งขึ้น เทศบาลตำบลเขาหัวช้างจึงได้จัดฝึกอบรม โครงการคุณธรรม จริยธรรม ในการทำงานสู่ความสำเร็จของพนักงาน เจ้าหน้าที่ เทศบาลตำบลเขาหัวช้าง ประจำปีงบประมาณ พ.ศ.2565 ขึ้น

**2. วัตถุประสงค์**

2.1 เพื่อสร้างจิตสำนึกที่ดี สามารถนำหลักคุณธรรม จริยธรรมมาใช้ในการดำเนินชีวิต มีการพัฒนาด้านอารมณ์ รับฟังความคิดเห็นของผู้อื่น

2.2 เพื่อให้มีความรู้ ความเข้าใจในเรื่องศีลธรรม จริยธรรม สามารถนำใช้ในการปฏิบัติงานและอยู่ร่วมกันอย่างมี ความสุข

2.3 เพื่อให้รู้จักการทำงานเป็นทีม ทำงานอย่างมีความสุข มีทัศนคติที่ดีต่องาน เพื่อนร่วมงาน ผู้มาใช้บริการ และ หน่วยงาน พร้อมทั้งมีความสามัคคีภายในองค์กร

-2-

**3. เป้าหมาย**

ผู้บริหาร สมาชิกสภาเทศบาล พนักงานเทศบาล พนักงานครูเทศบาล ลูกจ้างประจำ และ

พนักงานจ้าง จำนวน 60 คน

**4. วิธีการดำเนินการ**

1. เขียนโครงการและเสนอขออนุมัติโครงการ

2. ประสานงานกับกลุ่มเป้าหมาย วิทยากร สถานที่ดำเนินการอบรม

3. ดำเนินการอบรมตามกำหนดการ

4. ประเมินผลโครงการทั้งก่อนและหลังการอบรม และรายงานผลการดำเนินการให้ผู้บริหารทราบ

**5. ระยะเวลาดำเนินการ**

ดำเนินโครงการอบรม วันที่ 28 ธันวาคม 2564 เวลา 09.00 - 16.00 น.

1. **สถานที่ดำเนินการ**

ห้องประชุมเทศบาลตำบลเขาหัวช้าง อำเภอตะโหมด จังหวัดพัทลุง

**7. ผู้รับผิดชอบโครงการ**

สำนักปลัดเทศบาลตำบลเขาหัวช้าง

**8. งบประมาณ**

งบประมาณรายจ่าย ประจำปีงบประมาณ พ.ศ. 2565

แผนงานสร้างความเข็มแข็งของชุมชน งานส่งเสริมและสนับสนุนความเข็มแข็งชุมชน หมวด

ค่าใช้สอย โครงการเสริมสร้างคุณธรรม จริยธรรมให้แก่พนักงาน/เจ้าหน้าที ประจำปีงบประมาณ พ.ศ.2563 ตั้งไว้ 10,000 บาท โดยมีรายละเอียดค่าใช้จ่าย ดังนี้

1. ค่าวิทยากร จำนวน 6 ชั่วโมง ๆ ละ 600 บาท เป็นเงิน 3,600 บาท

2. ค่าอาหารว่างและเครื่องดื่ม จำนวน 2 มื้อๆ ละ 25 บาท 50 คน เป็นเงิน 2,500 บาท

3. ค่าอาหารกลางวัน จำนวน 1 มื้อๆ ละ 70 บาท 50 คน เป็นเงิน 3,500 บาท

4. ค่าป้ายโครงการ เป็นเงิน 400 บาท

รวมเป็นเงินทั้งสิ้น 10,00 บาท (หนึ่งหมื่นบาทถ้วน)

\*\*\*\* **หมายเหตุ ทุกรายการสามารถถัวเฉลี่ยจ่ายกันได้** \*\*\*\*


-3-

**9. ผลที่คาดว่าจะได้รับ**

1. ผู้บริหาร สมาชิกสภาเทศบาล พนักงานเทศบาล และพนักงานจ้าง มีจิตสำนึกที่ดี มีการนำหลักคุณธรรมจริยธรรมมาใช้ในการดำเนินชีวิต

2. ผู้บริหาร สมาชิกสภาเทศบาล พนักงานเทศบาล และพนักงานจ้าง มีความรู้ ความเข้าใจในเรื่องศีลธรรมจริยธรรม ทำห้อยู่ร่วมกันอย่าง มีความสุข

3. ผู้บริหาร สมาชิกสภาเทศบาล พนักงานเทศบาล และพนักงานจ้าง มีทัศนคติที่มีต่องาน เพื่อนร่วมงาน หน่วยงาน มีการทำงาน เป็นทีม และมีความสามัคคีในองค์กร



(ลงชื่อ) ผู้เขียนโครงการ

(นางธนารีย์ เคว็จดำ)

นักทรัพยากรบุคคลชำนาญการ



(ลงชื่อ) ผู้เสนอโครงการ

(นายวีระศักดิ์ ณ พัทลุง)

หัวหน้าสำนักปลัดเทศบาล



(ลงชื่อ) ผู้เห็นชอบโครงการ

(นางพัชรี ทองพันชั่ง)

ปลัดเทศบาล

 (ลงชื่อ) ผู้อนุมัติโครงการ

(นายจุติพล ช่วยราชการ)

นายกเทศมนตรีตำบลเขาหัวช้าง

กำหนดการ โครงการอบรมคุณธรรม จริยธรรม ในการทำงานสู่ความสำเร็จ

ของพนักงาน เจ้าหน้าที่ เทศบาลตำบลเขาหัวช้าง ประจำปีงบประมาณ พ.ศ. 2565

วันที่ 28 ธันวาคม 2565

ณ เทศบาลตำบลเขาหัวช้าง อำเภอตะโหมด จังหวัดพัทลุง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เวลา 08.30 – 08.45 น. ลงทะเบียน

เวลา 08.45 – 09.00 น. ประธานในพิธีกล่าวเปิดโครงการ

เวลา 09.00 – 10.45 น. การบรรยายธรรม โดยพระครูประยุตธรรมธัติ วัดตะโหมด

เวลา 10.45 – 11.00 น. พักรับประทานอาหารว่าง

เวลา 11.00 – 12.00 น. การบรรยายธรรม (ต่อ) โดยพระครูประยุตธรรมธัต วัดตะโหมด

เวลา 12.00 – 13.00 น. รับประทานอาหารกลางวัน

เวลา 13.00 – 14.45 น. “หลักจริยธรรมในการเป็นข้าราชการที่ดี” การเสริมสร้างคุณธรรม จริยธรรมในการปฏิบัติงานในองค์กรสำหรับผู้นำข้าราชการ พนักงานจ้าง

เวลา 14.45 – 15.00 น. พักรับประทานอาหารว่าง

เวลา 15.00 – 16.00 น. การบรรยายเรื่องวัฒนธรรมและค่านิยมที่ดีในองค์กร วิทยากร โดยปลัดเทศบาลตำบลเขาหัวช้าง

หมายเหตุ รับประทานอาหารว่างเวลา 10.45 น. และเวลา 14.45 น.











